‘મિડ-ડે’ સાથે વાત કરતાં જયણાએ કહ્યું હતું કે ‘હું નાની હતી ત્યારથી જ એકદમ બિન્દાસ અને મોજશોખથી જીવવાનું પસંદ કરતી આવી છું. કૉલેજમાં પણ ભણવા દરમ્યાન મજા કરી, પણ એ દરમ્યાન મારી મોટી બહેન દિશા સાથે વર્ષો અગાઉ દીક્ષા લેનારાં મારાં માસી પાસે મેં પણ દેરાસર-ઉપાશ્રયમાં આવવા-જવાનું શરૂ કર્યું હતું. એ દરમ્યાન મને સંસારમાં બધું મિથ્યા હોવાનું જણાઈ આવ્યું અને માયાનો ત્યાગ કરી ધર્મના માર્ગે જવાનો ભાવ જાગ્યો અને મારી મોટી બહેનની માફક મેં પણ દીક્ષા લેવાનું નક્કી કર્યું હતું.’